Marie Sneve Martinussen

Marie Sneve Martinussen (født 1985) er en norsk politiker (R) og samfunnsøkonom. Hun har vært partileder i Rødt sia 2023 og blei valgt inn som stortingsrepresentant for Akershus i 2021. Martinussen blei gjenvalgt ved stortingsvalget 2025.

Martinussen er utdanna samfunnsøkonom ved Universitetet i Oslo, og hun har tidligere jobba som rådgiver i Miljødirektoratet.Maria Dyrhol Sandvik: «Rødts nestleder Marie Sneve Martinussen håper Rødt holder stilen», Klassekampen 24. desember 2019

 Bakgrunn 
Martinussen blei født 30. desember 1985 og er oppvokst i Kirkenes.

Hun er barnebarnet til partisanen Håkon Sneve (1916–2002).

 Politisk virke 
Martinussen blei først politisk engasjert gjennom miljøbevegelsen. I 2008 blei hun og seks andre medlemmer av organisasjonen Natur og Ungdom anholdt av russiske immigrasjonsmyndigheter under en fredelig aksjon i Apatity. Ungdommene, som mente de hadde tillatelse til markeringer, satt i flere lange avhør og blei bøtelagt 2000 rubler hver.«Anholdte nordmenn trygt over grensen», VG 7. august 2008. Ved stortingsvalget 2009 stod Martinussen på andreplass på Rødt-lista i Finnmark.

I 2010 blei hun «Mener det er opp til Moxnes», Klassekampen 5. juli 2023, side 4. valgt inn i Rødts arbeidsutvalg. Hun blei partiets nestleder i 2012 (sammen med Marielle Leraand).«Rødt tar en dansk en», Klassekampen 7. mai 2012, side 4. Hun hadde dette vervet frem til hun i juli 2023 blei konstituert som leder, etter at Bjørnar Moxnes trakk seg som partileder. På et ekstraordinært landsmøte i mai 2024 blei hun formelt valgt som leder.«Vil manne opp Rødt», Klassekampen 25. mai 2024, side 4.

Ved stortingsvalget 2021 stilte Martinussen som førstekandidat på Rødt-lista i Akershus, og hun kom inn på direktemandat som partiets første representant noensinne fra dette fylket (3,9 prosent av stemmene).

Som politiker har Martinussen særlig vært opptatt av å bekjempe økonomiske forskjeller. Hun har også vært partiets talsperson i kulturpolitiske og finanspolitiske spørsmål.

I si tid som nestleder var hun også festivalsjef og frontfigur for Rødt sin festival Popvenstre, som blander kultur og politikk.

 Stortingskomiteer 
 2025–2029: Medlem av Arbeids- og sosialkomiteen
 2023–2029: Medlem av Den utvidede utenriks- og forsvarskomiteen
 2021–2025: Medlem av Finanskomiteen

 Musikalsk karriere 
Martinussen spilte tidligere bass i bandet Making Marks, opprinnelig Mylittlepony. Hun har medvirka på følgende utgivelser:
 A Thousand Half-Truths, album, Fika Recordings 2014
 «Ticket Machine», singel, Fika Recordings 2012
 «Barcodes», singel, Fika Recordings 2013
 «Uten en tråd», singel, Snertingdal Records 2013

 Referanser 

 Eksterne lenker 




Kategori:Rødts ledere
Kategori:Norske bassister
Kategori:Personer fra Sør-Varanger kommune
Kategori:Stortingsrepresentanter 2021–2025
Kategori:Stortingsrepresentanter for Akershus
Kategori:Stortingsrepresentanter fra Rødt